阿宝

《聊斋志异》 · 蒲松龄

粤西孙子楚，名士也。生于名门，少有重名，而家贫。为人迂讷，人诳之，辄信为真。或值座有歌妓，则必遥望却走。或知其然，诱之来，使妓狎逼之，则赪颜彻颈，汗珠珠下滴。因共嗤其为痴。邑大贾某翁，资巨万，生与同里。有女阿宝，绝色也。日择良匹，大家争委禽，皆不当翁意。生时失俪，有戏之者，劝其通媒。生殊不自揣，果从其教。翁素耳其名，而贫之。媒媪将出，适遇宝，问之，以告。女戏曰："渠去其枝指，余当归之。"媪告生。生曰："不难。"遂以斧自断其指，大痛彻心，血溢倾注。